



KËRKESË PËR SHPREHJE TË INTERESIT
(SHËRBIME KONSULENTE - KONSULENT INDIVIDUAL)

VENDI - Kosova
EMRI I PROJEKTIT – Projekti i konkurrencës dhe gatishmërisë për eksport 
Nr. i kredisë. 6035XK
Nr. i ID së projektit.152881
TITULLI I DETYRËS: Konsulentë për shërbime të TI-së për Reformimin e Sistemit për Inspektimin e Bizneseve
Nr. i Ref.:CERP/IC/1.5.10.B
                                                                                                                                             Data: 06/03/2021


HISTORIKU
Qeveria e Kosovës ka pranuar financim në vlerë prej 14.3 milionë € nga Grupi i Bankës Botërore për Projektin e Konkurrueshmërisë dhe Gatishmërisë për Eksport (CERP). Objektivi i Projektit është të ndihmohet Ministria e Tregtisë dhe Industrisë në mbështetjen e certifikimit të produkteve për tregjet e eksportit, duke fuqizuar kapacitetin e firmave që janë të orientuara në eksport dhe duke zvogëluar koston e inspektimeve të bizneseve. 
Projekti përbëhet nga dy komponentë: 1) Përmirësimi i mjedisit biznesor dhe gatishmërisë për eksport; dhe 2) Mbështetje për zbatimin dhe koordinimin e Projektit.
Pas ristrukturimit në muajn qershor të vitit 2020, Projekti përbëhet nga nënkomponentët në vijim: 1.1) Mbështetja e Ndërmarrjeve Mikro, të Vogla dhe të Mesme ("NMVM-ve") për ta përmirësuar gatishmërinë për eksport; dhe 1.2) Reformimi i sistemit të inspektimit të bizneseve.
Ministria e Tregtisë dhe Industrisë (MTI) do të jetë përgjegjëse për implementimin e Projektit. Njësia Implementuese e Projektit (NJIP) është krijuar në MTI. NJIP do t'i ofrojë mbështetje ministrisë së linjës në implementimin efikas dhe në kohë të projektit. NJIP do të jetë përgjegjëse për mbështetjen e ministrisë në prokurim, menaxhim financiar, monitorim dhe vlerësim dhe raportim mbi shfrytëzimin e fondeve të Projektit. TeR e propozuara kanë për qëllim ta ndihmojnë Ministrinë e Tregtisë dhe Industrisë me shërbime të TI-së me qëllim të zbatimit të CERP, konkretisht për punën në lidhje me reformimin e sistemit të inspektimit.
OBJEKTIVI I DETYRËS
Konsulenti i TIK do të punojë me NJIP dhe stafin e agjencive të inspektimit për të koordinuar dizajnin e e-Inspektimeve dhe punët tjera teknike në krijimin e Zyrës së Inspektorit të Përgjithshëm ("Inspektorati Qendror").
FUSHËVEPRIMI I PUNËS
Detyrat dhe përgjegjësitë
Në veçanti, Konsulenti do t'i kryejë detyrat në vijim: 
-	lehtëson mbledhjen e informacioneve që janë relevante për vlerësimin dhe dizajnimin e e-Inspektimet; 
-	ndjek nga afër punën e firmës konsulente për vlerësimin dhe dizajnimin e e-Inspektimet dhe merr pjesë në pranimin e rezultateve; 
-	siguron dizajnimin e e-Inspektimet sipas standardeve të e-Qeverisë, në koordinim me Zyrën e Kabinetit të Qeverisë dhe Agjencinë e Shoqërisë së Informacionit (ASHI); 
-	siguron harmonizimin e zbatimit të e-Inspektimet me zhvillimet tjera të ndërlidhura të e-Qeverisë, në veçanti për identitetin digjital, hostimin në cloud të qeverisë dhe interoperabilitetin;
-	ofron inpute për dizajnimin e Zyrës së Inspektorit të Përgjithshëm lidhur me kapacitetet dhe qeverisjen e TIK për një operim të qëndrueshëm të e-Inspektimet; 
-	analizon të dhënat ekzistuese të regjistrit të biznesit duke e përdorur Regjistrin e Biznesit dhe Regjistrin e Tatimpaguesve për ta krijuar një bazë fillestare të të dhënave të subjekteve të inspektimeve sipas fushave të inspektimit dhe agjencive të inspektimit;
-	propozon dizajnin e softuerit të thjeshtë kalimtar për të mundësuar planifikim bazik, evidentim të rezultateve të inspektimit, menaxhim të ankesave dhe statistika përderisa është duke u krijuar e-Inspektimet; 
-	mbledh informacione dhe ofron inpute në lidhje me TIK për zhvillimin e konceptit dhe udhërrëfyesit për krijimin e Zyrës së Inspektorit të Përgjithshëm dhe sistemit të përgjithshëm të inspektimit të Kosovës;
-	lehtëson zhvillimin e matricave të raportit statistikor për t'i prezantuar rezultatet e inspektimit dhe koordinon diskutimin me agjencitë e inspektimit; 
-	propozon dizajnimin e formularit për inventarin e kërkesave të ndërlidhura me inspektimin dhe zhvillimin e listave kontrolluese të inspektimit dhe shënimin e shkurtë mbi përgatitjen e listave kontrolluese të inspektimit si input i konfigurimit për e-Inspektimet; 
-	koordinon bashkëpunimin ndërkombëtar për shkëmbimin e praktikave të mira për e-Inspektimet, në veçanti për dizajnimin apo punëtorinë për e-Inspektimet;
-	kryen detyra tjera dhe ofron inpute që janë relevante për dizajnimin dhe zbatimin e-Inspektimet për Kosovën.
DETYRIMET E RAPORTIMIT 
Raporton te Sekretari i Përgjithshëm dhe Koordinatori i Projektit CERP.
ORARI I KOHËZGJATJES DHE I PAGESËS
Konsulenti i TI-së do të jetë në pozitë me kohë të pjesshme në kuadër të Projektit. Konsulenti i TI-së do të ofrojë shërbime për gjithsej 144 ditë (01 prill 2021 - 31 mars 2022). Punësimi i konsulentit varet nga performanca e kënaqshme në çdo kohë.
KUALIFIKIMI:
Diplomë Master (Msc.) në Inxhinieri Kompjuterike, Shkenca Kompjuterike (p.sh. Sisteme të Informacionit, Teknologji të Informacionit, Inxhinieri Softuerësh) ose në ndonjë fushë të ngjashme;
Minimum pesë (5) vjet përvojë në Teknologjinë e Informacionit, duke analizuar arkitekturat aktuale në të gjitha ndërmarrjet shtetërore, përvojë në zgjidhjet e Qendrës së të Dhënave, teknologjitë dhe praktikat më të mira për të dizajnuar, zbatuar dhe menaxhuar një infrastrukturë moderne të qendrës së të dhënave. Përvojë në hartimin e sistemeve dhe zgjidhjeve që përfshijnë praktikën më të mirë të Sigurisë së Informacionit.  
Njohuri të shkëlqyera të Sistemeve Operative (Windows OS), platformave të bazave të të dhënave (Microsoft), desktopit, celularëve, platformave të internetit dhe kornizave të aplikacioneve. Preferohet testimi i sigurisë së këtyre platformave. (Java, .NET, etj.), menaxherë të përmbajtjes, produkte të portalit.
Njohuri të shkëlqyera të platformave të sistemeve të TI-së dhe si Hypervizorë (Microsoft Hyper-V ose VMware), dhe infrastrukturës së rrjetit (LAN, WAN, VPN), sigurisë (Firewalls, IPS, Web Application Firewalls, etj.);
Të jetë në gjendje të njohë rolin e një qasje të strukturuar për menaxhimin e shërbimit të TI-së si ITIL në përmirësimin e përafrimit ndërmjet TI-së dhe nevojave të biznesit;
Bazë të shëndoshë teknike, vullnet të fortë për të mësuar, aftësi të shkëlqyera në të folur dhe në të shkruar, 
Qasje të qëndrueshme të drejtuar në qëllim, fleksibilitet, vendosmëri, planifikim dhe aftësi të kontrollit; kërkohet gjithashtu punë ekipore për të arritur rezultate aktuale;
Shkathtësi të shkëlqyera analitike dhe komunikuese si në të folur ashtu edhe në të shkruar të gjuhës shqipe dhe asaj angleze (preferohet edhe gjuha serbe).
Të jetë në gjendje të udhëtojë në tërë Kosovën.
Konsulentët do të zgjidhen në përputhje me procedurat e përcaktuara në Udhëzimet e Bankës Botërore: Përzgjedhja dhe Punësimi i Konsulentëve sipas IBRD-së, Kredive dhe Granteve të IDA-së nga Huamarrësit e Bankës Botërore, Janar 2011, i rishikuar në Korrik 2014, sipas përzgjedhjes së bazuar në metodën e Përzgjedhjes së Konsulentit Individual (KI).
Konsulenti do të përzgjidhet në përputhje me Seksionin V, përzgjedhja e Konsulentëve Individualë të përcaktuar në Udhëzuesin për Konsulentët.
Konsulentët individualë të interesuar mund të marrin informacione të mëtejshme në adresën e mëposhtme gjatë orarit të punës: 08:00-16:00 (nga e hëna deri të premten).
[bookmark: _GoBack]Shprehja e interesit duhet të dorëzohet në formë të shkruar ose me e-mail, në adresën e mëposhtme deri më 20 mars, 2021.

